ईडी ने विशेष अदालत में मनी लांड्रिंग रोधक कानून (पीएमएलए) के प्रावधानों के तहत चार्जशीट दाखिल की। चार्जशीट के अनुसार माल्या ने लंदन में रजिस्टर अपनी प्राइवेट कंपनी फोर्स इंडिया फॉर्म्युला 1 टीम और अपनी आईपीएल टीम रॉयल चैलेंजर्स बेंगलुरु का इस्तेमाल मनी लॉन्ड्रिंग के लिए किया था। साथ ही माल्या ने शेल कंपनी और उनके डमी डायरेक्टर्स की मदद से पैसे इधर से उधर किए और इन पैसों को विदेश भी ले गया था।